Author: Lubomir Obrocník
Last saved by: agenda0
Company: MDPT

Predkladacia  správa 

V súčasnom období venuje Ministerstvo dopravy, pôšt a telekomunikácií SR mimoriadnu pozornosť zabezpečeniu obnovy vozidlového parku. Rezortný Program obnovy vozidlového parku za začal postupne realizovať   od júla 1998.

Dobrý technický stav dopravných prostriedkov je základným predpokladom pre zabezpečenie prepravných potrieb obyvateľstva v požadovanej kvalite. Okrem toho musia autobusy, spĺňať základné požiadavky  na ich konštrukciu a prevedenie z hľadiska bezpečnosti cestnej   premávky a ochrany životného prostredia. Najmä technické požiadavky na konštrukciu motorových vozidiel z hľadiska hluku a exhalátov vo výfukových plynoch sa čoraz viac sprísňujú. Okrem toho Slovenská republika podpísala a ratifikovala „Rámcový dohovor OSN o zmene klímy“. Vládou SR boli prijaté kroky na zníženie emisií skleníkových plynov ako napr. urýchlená obmena  autobusov, ich modernizácia  a udržanie využívania verejnej hromadnej dopravy.

V zmysle zákona NR SR č. 168/1996 Z. z. o cestnej doprave v znení neskorších predpisov, majú dopravné spoločnosti na pravidelných autobusových linkách, tarifnú, prevádzkovú a prepravnú povinnosť určenú podmienkami dopravnej licencie vydanej príslušným krajským úradom alebo obcou a zmluvou o výkonoch vo verejnom záujme. Základným problémom v poslednom období však je, že finančné prostriedky, ktoré sú poskytované dopravcom  na vykrytie úbytku tržieb z dôvodu poskytovania zliav cestovného a na vykrytie strát z dôvodu vykonávania nerentabilných autobusových spojov sú nedostačujúce. Tým nie je zabezpečené riadne fungovanie dopravných podnikov, prehlbujú sa problémy vo finančnom hospodárení podnikov nehovoriac o nemožnosti zabezpečenia jednoduchej reprodukcie autobusového parku.

Deficit z nedostatočného obnovovania vozidlového parku od roku 1992 sa v súčasnosti prejavuje zhoršeným technickým stavom  dopravných prostriedkov. Preto politické predstavy o zachovaní  verejnej autobusovej dopravy a o vytvorení dostatočnej ponuky pre uspokojovanie prepravných potrieb obyvateľstva by mali mať za cieľ aj uchovanie hospodárskych subjektov - dopravných spoločností (bez rozdielu formy vlastníctva), ktoré uspokojovanie prepravných potrieb zabezpečujú.

V podnikoch SAD je v prevádzke 5 061 autobusov, do 6 rokov je len 768 autobusov od 6 rokov do 11 rokov veku autobusu je 1027 autobusov. Najväčší počet autobusov je v podnikoch SAD v skupine nad 11 rokov až  3 266.  Priemerný vek presiahol hranicu 11 rokov. Technický stav autobusoch je v mnohých prípadoch  už kritický. V  úvode je  potrebné konštatovať,   že ani pri zvýšení cestovného a pri prípadnom dosiahnutí zisku dopravcovia nie sú v stave zabezpečovať jednoduchú reprodukciu autobusového parku. Z pohľadu MDPT SR je to dôvod na to, aby aj v roku 2002 bola vyčlenená čiastka  200 mil. Sk z prostriedkov privatizácie  roku 2001 prípadne roku 2002 na   nákup autobusov pre subjekty vykonávajúce pravidelnú autobusovú dopravu v rámci  vyhláseného rezortného Programu obnovy vozidlového parku, ktorý bude pokračovať aj v roku 2002.